פנה (מיתולוגיה)

פנה (ביוונית עתיקה: Φήνη) במיתולוגיה היוונית הייתה המלכה של אטיקה ואשתו של פריפאס. היא נהפכה לנשר על ידי זאוס.

אטימולוגיה
שם העצם ביוונית עתיקה φήνη פירושו נשר, או לפחות סוג של נשר. לדברי סלוריה, אפשר לייחס את אלמנטים בשמותיהם של פריפאס ופנה לפועל היווני העתיק φαίνω (פאינו), שפירושו "להופיע". לדברי הפרופסור ביקס אין אטימולוגיה ברורה, והכתיב החלופי שלו φίνις (phínis), מצביע על מקור טרום-יווני, שלדעתו זאת האפשרות הסבירה ביותר בכל מקרה.

 מיתולוגיה 
פנה הייתה אשתו של פריפאס, מלך קדום ששלט באטיקה. הוא תואר להיות מלך צדיק והוגן שעקב אחרי תורת האלים והקריב לאפולו קורבנות רבים. אנשיו אהבו אותו כל כך שהם גזלו את הכבוד המגיע לזאוס ושייכו אותו לפריפאס. הם בנו מקדשים למענו והתייחסו אליו בכינויים המשוייכים של זאוס.

זאוס הזועם רצה להטיל עליו ברק ולשרוף את ביתו, אך אפולו ביקש ממנו לרחם עליו. זאוס הסכים לרחם עליו למענו וכאשר הלך לביתו של פריפאס הוא מצא אותו ואת פנה בזמן שקיימו יחסי מין. זאוס הפך את פריפאס לעיט ומינה אותו למלך כל הציפורים ונתן לו את המשימה לשמור על שרביטו הקדוש. פנה ביקשה מזאוס להפוך גם אותה לציפור, כדי שתוכל להישאר עם בעלה ולכן זאוס הפך אותה לנשר והעניק לה את הזכות להיות אות מבשר טובות לאנושות.

אנטונינוס ליברליס, שתיעד את הסיפור, לא הזכיר את שמה של פנה, אלא רק את הציפור שאליה הפכה, והתייחס אליה כאשתו של פריפאס. שמה מגיע מהסופר הרומי אובידיוס, שמזכיר אותה באגביות יחד עם פריפאס. אובידיוס מתאר אותה כ"פנה הצודקת ביותר".

הערות שוליים

קטגוריה:יצורים מהמיתולוגיה היוונית